2004/30/EY: Komission päätös, tehty 23 päivänä joulukuuta 2003, Perusta peräisin olevien jalostettujen ja jäädytettyjen simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä sekä päätösten 2001/338/EY ja 95/174/EY kumoamisesta (ETA:n kannalta merkityksellinen teksti) (tiedoksiannettu numerolla K(2003) 5053)



Virallinen lehti nro L 006 , 10/01/2004 s. 0053 - 0054



Komission päätös, tehty 23 päivänä joulukuuta 2003, Perusta peräisin olevien jalostettujen ja jäädytettyjen simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä sekä päätösten 2001/338/EY ja 95/174/EY kumoamisesta (tiedoksiannettu numerolla K(2003) 5053) (ETA:n kannalta merkityksellinen teksti) (2004/30/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), ja erityisesti sen 9 artiklan 3 kohdan b alakohdan, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(2) ja erityisesti sen 11 artiklan 1 kohdan, sekä katsoo seuraavaa: (1) Perusta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä 7 päivänä maaliskuuta 1995 tehdyssä komission päätöksessä 95/174/EY(3) säädetään terveyttä koskevista edellytyksistä, jotka on täytettävä tuotaessa eläviä simpukoita Perusta. (2) Kun Peruun huhtikuussa 2001 tehdyllä tarkastuskäynnillä oli ilmennyt puutteita, komissio teki 27 päivänä huhtikuuta 2001 päätöksen 2001/338/EY Perusta tulevia tai sieltä peräisin olevia simpukoita koskevista suojatoimenpiteistä(4). Tarkastuskäynnillä todettiin lisäksi, että Perusta ei viety eläviä simpukoita ja että Perun toimivaltainen viranomainen ei toteuttanut valvontatoimenpiteitä simpukoiden tautien varalta. (3) Peruun toukokuussa 2002 tehty uusi tarkastuskäynti osoitti terveyttä koskevien edellytysten parantuneen tyydyttävästi ja eräiden Perun viranomaisten soveltamaan terveysvalvontaan liittyvien puutteiden korjaantuneen. Näiden havaintojen pohjalta komissio saattoi tehdä 10 päivänä heinäkuuta 2003 päätöksen 2003/509/EY Perusta tulevia tai sieltä peräisin olevia simpukoita koskevista suojatoimenpiteistä päätöksen 2001/338/EY muuttamisesta(5). (4) Toimivaltaiset viranomaiset ovat nyt esittäneet kirjalliseen todistusaineistoon pohjautuvat takeet, jotka osoittavat niiden korjanneen tarkastuskäynnillä havaitut puutteet. Siksi päätöksessä 2001/338/EY säädetyt suojatoimenpiteet eivät enää ole tarpeen, ja mainittu päätös olisi kumottava. (5) Lisäksi Peru haluaa tuoda yhteisöön ainoastaan jäädytettyjä tai jalostettuja simpukoita, piikkinahkaisia, vaippaeläimiä ja merikotiloita, jotka on steriloitu tai lämpökäsitelty tiettyjen käsittelyjen hyväksymisestä patogeenisten mikro-organismien kehittymisen estämiseksi simpukoissa ja merikotiloissa tehdyssä komission päätöksessä 2003/774/EY(6) säädettyjen vaatimusten mukaisesti. Sen seurauksena erityisten tuontiedellytysten olisi koskettava ainoastaan jäädytettyjä ja jalostettuja simpukoita, ja olisi nimettävä ne tuotantoalueet, joilta simpukoita, piikkinahkaisia, vaippaeläimiä ja merikotiloita voidaan pyytää direktiivin 91/493//ETY 3 artiklan 4 kohdan b alakohdan mukaisesti. Siksi olisi vahvistettava uudet erityiset tuontiedellytykset ja kumottava vastaavasti päätös 95/174/EY. (6) Muiden tuontiedellytysten olisi oltava samat, joista on jo säädetty Perusta peräisin olevien kalastus- ja vesiviljelytuotteiden erityisistä tuontiedellytyksistä 7 päivänä maaliskuuta 1995 tehdyssä komission päätöksessä 95/173/EY(7). (7) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla "Ministerio de la Salud, Direccion General de Salud Ambiental (DIGESA)" on Perun toimivaltainen viranomainen, joka varmentaa ja todistaa, että simpukat, piikkinahkaiset, vaippaeläimet ja merikotilot täyttävät direktiivin 91/492/ETY vaatimukset. 2 artikla 1. Perusta peräisin olevien ja ihmisravinnoksi tarkoitettujen jalostettujen tai jäädytettyjen simpukoiden, piikkinahkaisten, vaippaeläinten ja merikotiloiden on oltava peräisin tämän päätöksen liitteessä luetelluilta hyväksytyiltä tuotantoalueilta. 2. Lähetysten on täytettävä päätöksessä 95/173/EY säädetyt edellytykset. 3 artikla Kumotaan päätökset 95/174/EY ja 2001/338/EY. 4 artikla Tätä päätöstä sovelletaan 13 päivästä tammikuuta 2004. 5 artikla Tämä päätös on osoitettu kaikille jäsenvaltioille. Tehty Brysselissä 23 päivänä joulukuuta 2003. Komission puolesta David Byrne Komission jäsen (1) EYVL L 268, 24.9.1991, s. 1. Sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 268, 24.9.1991, s. 15. Sellaisena kuin se on viimeksi muutettu asetuksella (EY) N:o 806/2003. (3) EYVL L 116, 23.5.1995, s. 47. (4) EYVL L 120, 28.4.2001, s. 45. (5) EUVL L 174, 12.7.2003, s. 40. (6) EUVL L 283, 31.10.2003, s. 78. (7) EYVL L 116, 23.5.1995, s. 41. Sellaisena kuin se on muutettuna päätöksellä 95/311/EY (EYVL L 186, 5.8.1995, s. 78). LIITE DIREKTIIVIN 91/492/ETY SÄÄNNÖSTEN MUKAISET TUOTANTOALUEET >TAULUKON PAIKKA>